Anđelina Džoli kao tajni agent
Novi akcioni triler "Solt" u prva dva dana prikazivanja ostvario prihod od više od 36 miliona dolara
Kada je ruski disident Orlov nazove ruskom špijunkom, agentkinja CIA-e, Evelin Solt krene da beži. Zahvaljujući dugogošnjoj obuci i bezbrojnim opasnim špijunskim misijama, Evelin uspeva da nadamši sve. Međutim, odjednom se postavlja pitanje da li je ona zaista ruska špijunka, koja je ceo život provela u Sjedinjenim Državama čekajući trenutak da ispuni svoju stvarnu misiju? Evelin ne govori mnogo, a njeno bezizražajno lice ne odaje šta zaista namerava da uradi. Ni CIA ni FBI ne mogu da joj stanu na put. Što više beži, sve se više otkriva njena prava misija, koja je mnogo mračnija od pukog atentata. I kao u svakom špijunskom filmu, kraj je predvidljiv. Međutim, akcioni kadrovi su toliko savršeni da gledalac ne može da nasluti šta ga čeka u sledećoj sceni. Liv Šrajber igra agenta CIA-e, Teda Vintera. On je partner Evelin Solt, čije ponašanje ne može nikako da dokuči. Ali, najveća atrakcija je sama špijunka, koju igra Andjelina Džoli. Njoj nisu strani akcioni filmovi i ona ima već razrađen stil u scenama fizičkih obračuna, u kojima izvodi razne akrobacije. kaže glumica Džoli. Anđelina Džoli daje filmu novu dimenziju. Mada je prvobitno bilo zamišljeno da špijuna Solta igra muškarac, uloga je na kraju dodeljena Džoli, koja superšpijunku igra sa notom ženstvenosti. Solt je prekrasna žena, ali nije toliko seksi, već na neki način aseksualna. Njeni pokreti su precizni, a um strogo fokusiran. Vešta ruka reditelja Filipa Nojsa vodi i filmsku kameru. Akcione scene podsećaju na filmove iz vremena hladnog rata, sa klasičnim karate potezima - uzbudljivim ali i nepretencioznim. Ovaj letnji triler lišen je sentimentalnosti, osetljivosti i praštanja i ne poštedjuje nikog.